ՀՅԴ Լիբանանի Կեդրոնական կոմիտէի եւ Հայկական երեսփոխանական պլոքի ներկայացուցիչ, երեսփոխան Յակոբ Բագրատունի վերջերս Լիբանան գտնուող հայաստանեան լրատուամիջոցներու լրագրողներուն հետ ունեցած զրոյցին ընթացքին անդրադարձաւ Հայաստանի մէջ տեղի ունեցած թաւշեայ յեղափոխութեան եւ զայն ողջունելի նկատեց: Ան դիտել տուաւ, որ Դաշնակցութիւնը տարբեր առիթներով շեշտած է, որ դէմ է փտածութեան, սակաւապետութեան, անհրաժեշտ նկատած է արտագաղթի կասեցումը, թափանցիկութեան հաստատումը: